Cuneiform Tablet BIN 6 23 (NBC 4072)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma sú-e-a-ma a-na a-šur-mu-ta-bi-il₅ qí-bi-ma i-na ša-am-ší ṭup-pá-am ú-la-pí-ta-ku-ni a-dí 5 u₄-me-e ú-ṣí-a-am a-na-kam É.GAL-lúm i-ša-tum e-ku-ul-ma li-bi₄ ša-ru-tim i-ṣa-ba-at-ma lá na-ṭù-ma KÙ.BABBAR GAL sí-ki-tim lá e-ri-iš a-wi-lúm KÙ.BABBAR-áp-šu a-na ma-tim ig-da-ma-ar lá-li-kà-ma e-né-ka la-mu-ur ú a-dí ma-tum i-ša-li-mu TÚG-ba-tí 5 ša ša-ru-tim lá-ni-iš-a-ma iš-tí ší-ip-ri ša kà-ri-im le-ru-ba-ma a-wi-lúm i-na TÚG-ba-tí 5 ša a-na-ší-ú-šu-ni i-ba-áš-ma KÙ.BABBAR-pì a-ša-la-aḫ a-ḫi a-ta i-na pé-er-da-tim la al-té-e té-er-ta-kà da-mì-iq-tum a-na pá-ni-a li-li-kam-ma li-ba-am dí-nam mì-nam a-wa-tim ma-da-tim a-ma-na-aḫ-tí-a lu-la-pì-ta-kum a-ta-lá-kam